b'\n_START_ARTICLE_\nAstronomska knji\xc5\xbenica, Ljubljana\n_START_PARAGRAPH_\nAstronomska knji\xc5\xbenica je visoko\xc5\xa1olska knji\xc5\xbenica, ki deluje v sklopu Fakultete za matematiko in fiziko.\n_START_SECTION_\nZgodovina\n_START_PARAGRAPH_\nLeta 1948 sta bili pod vodstvom pokojnega prof. dr. Frana Dominka ustanovljeni Katedra za astronomijo in astronomska knji\xc5\xbenica. Pod Dominkovim vodstvom je bil precej\xc5\xa1en del prora\xc4\x8duna katedre porabljen za nabavo knjig s podro\xc4\x8dja astronomije in sorodnih znanosti. Astronomski observatorij v Beogradu, kjer je bil Dominko pred prihodom v Ljubljano (1948) zaposlen, je prispeval za\xc4\x8detni fond knji\xc5\xbenice. Delno je bil za\xc4\x8detni fond pridobljen tudi z donacijami posameznikov ter iz antikvariatov. Od leta 1995 je knji\xc5\xbenica aktivna \xc4\x8dlanica COBISS-a. Danes knji\xc5\xbenica deluje v okviru Observatorija Golovec (Pot na Golovec 25).\n_START_SECTION_\nZbirka\n_START_PARAGRAPH_\nFond astronomske knji\xc5\xbenice obsega priblino 4000 knjig in pribli\xc5\xbeno 2500 \xc5\xa1tevilk periodi\xc4\x8dnih publikacij, ki pokrivajo vsa podro\xc4\x8dja astronomije in astrofizike. Redno je naro\xc4\x8denih 33 serijskih publikacij, ki obsegajo vse pomembnej\xc5\xa1e profesionalne tuje astronomske revije pa tudi publikacije namenjene ljubiteljem astronomije in \xc5\xa1ir\xc5\xa1i publiki. Omogo\xc4\x8da tudi dostop do baz podatkov kot sta SpringerLink in ScienceDirect.'